b'\n_START_ARTICLE_\nTrajanove terme\n_START_PARAGRAPH_\nTrajanove terme so bile mogo\xc4\x8dne terme, kopali\xc5\xa1ki in rekreacijski kompleks, zgrajen v anti\xc4\x8dnem Rimu od leta 104. in odprte po kalendeju julija leta 109. Po naro\xc4\x8dilu cesarja Trajana je kompleks kopali\xc5\xa1\xc4\x8d zasedel prostor na ju\xc5\xbeni strani Oppianskega gri\xc4\x8dal na obrobju tega, kar je bilo takrat glavno razvito obmo\xc4\x8dje mesta, \xc4\x8deprav je vedno znotraj meje Servijevega zidu. Arhitekt kompleksa naj bi bil Apolodor iz Damaska . Kopeli so se uporabljale predvsem kot rekreacijski in socialni center, ki so ga rimski dr\xc5\xbeavljani, tako mo\xc5\xa1ki kot \xc5\xbeenske, uporabljali \xc5\xa1ele v za\xc4\x8detku 5. stoletja. Zdi se, da je bil kompleks kmalu zatem zapu\xc5\xa1\xc4\x8den, saj je pred severovzhodno eksedro najdeno pokopali\xc5\xa1\xc4\x8de iz 5. stoletja (ki je ostalo v uporabi do 7. stoletja). V \xc4\x8dasu ko so Ostrogoti oblegali Rim v letu 537, terme torej niso bili ve\xc4\x8d v uporabi; z uni\xc4\x8denjem rimskih akvaduktov so bile vse terme opu\xc5\xa1\xc4\x8dene, tako kot je bil celoten Mons Oppius zdaj brez vode . Zgodnji kr\xc5\xa1\xc4\x8danski pisatelji so ostanke nepravilno imenovali Domicijanove terme.\n_START_SECTION_\nLega\n_START_PARAGRAPH_\nPred izgradnjo term je njihovo lokacijo na zavzela bogato okra\xc5\xa1ena Neronova pala\xc4\x8da Domus Aurea. Po Neronovem samomoru so se kasnej\xc5\xa1i cesarji Vespazijan, Tit Flavij in Domicijan odlo\xc4\x8dili zgraditi \xc4\x8deznjo druge oblike arhitektur. Cesar Trajan je prekril del tega obmo\xc4\x8dja s plo\xc5\xa1\xc4\x8dadjo, na kateri so bile zgrajene terme. Postale so model za kopali\xc5\xa1ke komplekse, zgrajene po vsem rimskem svetu v \xc4\x8dasu cesarstva._NEWLINE_Terme so bile postavljene na Oppianskem gri\xc4\x8du, ju\xc5\xbenem podalj\xc5\xa1ku Eskvilina. Kompleks je bil zgrajen na plo\xc5\xa1\xc4\x8dadi nad Neronovo pala\xc4\x8do, po starih rimskih standardih pa je obsegal pribli\xc5\xbeno 330 krat 340 metrov. Kompleks je le\xc5\xbeal na osi severovzhod-jugozahod, glavna stavba je bila pritrjena na severovzhodno steno. To je bilo v nasprotju z bolj raz\xc5\xa1irjeno osjo sever-jug mnogih zgradb v bli\xc5\xbeini. Nekateri menijo, da so arhitekti izbrali to neortodoksno usmerjenost, da bi zmanj\xc5\xa1ali izpostavljenost kopalcev vetru, hkrati pa maksimizirali izpostavljenost soncu._NEWLINE_Znotraj kompleksa je bila stavba obdana z veliko travnato povr\xc5\xa1ino. Terme so sestavljali bazeni,  tepidarium (toplo obmo\xc4\x8dje in domnevno prvo sobo v kopali\xc5\xa1\xc4\x8du), caldarium (vro\xc4\x8di bazen in suho obmo\xc4\x8dje, ki je podobno savni), frigidarium (hladni bazeni, ki so se uporabljali po prej omenjenih ), pa tudi gimnazijo in apoditerio (garderobe). Poleg objektov kopali\xc5\xa1\xc4\x8da, ki jih je uporabljala javnost, je obstajal sistem podzemnih prehodov in struktur, ki so jih uporabljali su\xc5\xbenji in delavci za servisiranje in vzdr\xc5\xbeevanje objektov. Tudi pod zemljo, je masivna cisterna, ki je pre\xc5\xbeivela do danes kot Sette sale - sedem sob, ki je shranjevala veliko vode potrebne za terme. Zmogljivost shranjevanja je bila najmanj 8 milijonov litrov. Na vzhodni in zahodni strani stavbe je bilo tudi ve\xc4\x8d ekseder. Po arheolo\xc5\xa1kih analizah, izvedenih po izkopavanju leta 1997, se domneva, da je vsaj ena od teh ekseder slu\xc5\xbeila kot nekak\xc5\xa1na knji\xc5\xbenica in prostor za shranjevanje rokopisov in zvitkov.'